

**KLAIPĖDOS MIESTO SAVIVALDYBĖS**

**ADMINISTRACIJOS DIREKTORIUS**

**ĮSAKYMAS**

**DĖL VIETOVĖS LYGMENS TERITORIJŲ PLANAVIMO DOKUMENTo RENGIMO TIKSLŲ**

Nr.

Klaipėda

Vadovaudamasis Lietuvos Respublikos teritorijų planavimo įstatymo 24 straipsnio 5 dalimi ir Klaipėdos miesto savivaldybės administracijos direktoriaus 2022 m. birželio 22 d. įsakymu Nr. AD1-854 „Dėl pritarimo iniciatyvai rengti vietovės lygmens teritorijų planavimo dokumentą“:

1. Nustatau, kad pradedamas rengti vietovės lygmens teritorijų planavimo dokumentas – teritorijos, apimančios žemės sklypus, kurių kadastriniai Nr. 2101/0039:575, 2101/0039:765, 2101/0039:786, 2101/0039:921, 2101/0039:462, 2101/0039:954, 2101/0039:471, 2101/0039:768, 2101/0039:522, 2101/0039: 695, 2101/0039:485, 2101/0039:783, 2101/0039:499, 2101/0039:458, 2101/0039:505, ir įsiterpusios laisvos valstybinės žemės ploto detalusis planas. Detaliojo plano rengimo tikslai – teisės aktų nustatyta tvarka atliti žemės sklypų ribų ir plotų pakeitimus (sujungti, padalinti, prijungti įsiterpusią laisvą valstybinę žemę) ir, detalizuojant bendrojo plano sprendinius, nustatyti teritorijos naudojimo reglamento reikalavimus, neprieštaraujančius įstatymų ir kitų teisės aktų reikalavimams bei Teritorijų planavimo įstatymo 4 straipsnio 4 dalyje nurodytų teritorijų planavimo dokumentų sprendiniams (keičiant kai kurių žemės sklypų naudojimo paskirtį ar naudojimo būdą).

2. Įpareigoju Urbanistikos ir architektūros skyrių parengti planavimo darbų programą, teritorijų planavimo proceso inicijavimo sutarties projektą ir pateikti teritorijų planavimo dokumento rengimo iniciatoriams.

3. Įpareigoju Urbanistikos ir architektūros skyrių paskelbti šį įsakymą Klaipėdos miesto savivaldybės interneto svetainėje ir Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje (TPDRIS).

Šis įsakymas gali būti skundžiamas Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administraciniam teismui, skundą (prašymą) paduodant bet kuriuose šio teismo rūmuose, per vieną mėnesį nuo šio įsakymo paskelbimo dienos.

|  |  |
| --- | --- |
| Savivaldybės administracijos direktoriaus pavaduotojas,  pavaduojantis Savivaldybės administracijos direktorių | Andrius Dobranskis |